- Հասարակական սպասումներն այսօր վերելքի վրա են, և անկախ նրանից՝ ով ում է համակրում, ով որ քաղաքական ուժն է նախընտրում, կա իրողություն, և այդ իրողության մեջ յուրաքանչյուրս առավելագույնն անելու, մեր ոլորտը կարգավորելու և առաջ տանելու պարտավորություն ունենք: Չեմ ուզում բավարարվել` միայն հարցերը բարձրաձայնելով, քանի որ խորապես համոզված եմ՝ ժամանակն է զբաղվել հարցերը կարգավորելով: Հանդիպումներ են պետք կոմպետենտ մարդկանց հետ, որպեսզի կարողանանք այս գաղափարների ներուժն ու հեռանկարները դիտարկել տարբեր տեսանկյուններից: Համոզված եմ, որ հանդիպումների և ընդհանուր քննարկումների արդյունքում մի շարք հարցերի վերաբերյալ կունենանք համակողմանի մոտեցում: Հարցի լուծմանը հասնելու համար մեզ խանգարում է չափից ավելի անհատակենտրոն լինելը: Մենք համայնական չենք, դժվար ենք համախմբվում մի գաղափարի, ծրագրի շուրջ: Մեզանից յուրաքանչյուրը կարծում է, որ ինքն ամենախելոքն է և բավարարվում է` կարծիք հայտնելով, իսկ գործնական քայլերի անցնելու հարցում բարդություններ ենք ունենում: